4.  Serviciul juridic, contencios și resurse umane:

    4.1 Compartimentul juridic și contencios:
a) avizează actele de autoritate emise de Direcția Generală de Asistență Socială și Protecția Copilului a Județului Suceava cu aviz pozitiv sau negativ;
b) avizează pentru legalitate, conform Statutului profesiei de consilier juridic, cu aviz pozitiv sau negativ, proiectele de contracte, acte adiționale, precum și convențiile/protocoalele de colaborare și de parteneriat;
c) avizează și actele cu caracter juridic, ce vizează numai aspecte strict juridice ale domeniului respectiv, nepronunțându-se asupra aspectelor economice, tehnice sau de altă natură cuprinse în documentul avizat ori semnat;
d) acordă consultanță de specialitate, furnizând informații privind incidența normelor legale, aplicabile fiecărei situații în parte, precum și interpretarea acestora compartimentelor din aparatul de specialitate la cererea scrisă a acestora și cu aprobarea conducerii, cu respectarea normelor și principiilor legate în materie; Studiază în prealabil problema supusă atenției, prin prisma elementelor de fapt și de drept specifice cauzei; Redactează și furnizează în scris opinia motivată cu privire la problema sesizată, opiniile exprimate fiind consultative; 
e) asigură reprezentarea și susținerea intereselor Direcției Generale de Asistență Socială și Protecția Copilului a Județului Suceava la instanțele judecătorești sau în fașa notarilor publici, la alte organe cu activitate jurisdicțională, autorități, instituții publice și alte persoane juridice de drept public sau privat, în baza delegației dată de către conducerea instituției;
f) promovează acțiuni în justiție, întocmește cereri sau sesizări adresate altor organe cu activitate jurisdicțională, exercită căi de atac în baza delegației date în aceste scopuri de către conducerea instituției;
g) asigură reprezentarea în dosarele de plasament, declarare tardivă a nașterii pentru copiii instituționalizați, decăderea din drepturile părintești, precum și reprezentarea și asigurarea respectării drepturilor persoanelor adulte și a celor cu handicap;
h) reprezintă în fața instanțelor de judecată minorii din județul Suceava pentru care s-a stabilit o măsură de protecție; 
i) întocmește și redactează cereri de chemare în judecată, întâmpinări, cereri reconvenționale și orice alte acte pentru Direcția Generală de Asistență Socială și Protecția Copilului a Județului Suceava sau Comisia pentru Protecția Copilului Suceava; 
j) exercită, în susținerea intereselor Direcției Generale de Asistență Socială și Protecția Copilului a Județului Suceava sau ale Comisiei pentru Protecția Copilului și în condițiile legii, căile de atac împotriva hotărârilor și deciziilor instanțelor judecătorești și a altor organe cu activitate jurisdicțională;
k) urmărește rezolvarea în termenul legal și în conformitate cu dispozițiile legale în vigoare a petițiilor, adreselor, sesizărilor și notelor de corespondență repartizate de  conducerea Direcției Generale de Asistență Socială și Protecția Copilului a Județului Suceava spre competentă soluționare; 
l) colaborează cu personalul celorlalte structuri ale Direcției Generale de Asistență Socială și Protecția Copilului a Județului Suceava în vederea efectuării unor lucrări de competența acestora sau în vederea obținerii de date ori informații din activitatea lor, necesare întocmirii lucrărilor juridice.

    4.2 Compartimentul resurse umane:
a) asigură aplicarea prevederilor legale privind funcția publică și funcționarii publici, precum și funcția contractuală și personalul contractual din cadrul Direcției Generale de Asistență Socială și Protecția Copilului a Județului Suceava;
b) întocmește statele de funcții pentru aparatul propriu al Direcției Generale de Asistență Socială și Protecția Copilului a Județului Suceava și pentru serviciile sociale, în colaborare cu conducerea executivă, șefii de servicii/compartimente/centre și le supune spre aprobare conducerii Direcției Generale de Asistență Socială și Protecția Copilului a Județului Suceava, Colegiului director și Consiliului Județean Suceava;
c) gestionează și actualizează baza de date REVISAL a salariaților încadrați pe bază de contract individual de muncă din cadrul Direcției Generale de Asistență Socială și Protecția Copilului a Județului Suceava;
d) asigură transmiterea la Agenția Națională a Funcționarilor Publici, a situațiilor privind funcționarii publici și funcțiile publice din cadrul aparatului propriu al direcției (Portal de management);
e) verifică respectarea prevederilor legale cu privire la modul de stabilire a drepturilor salariale pentru funcționarii publici cât și pentru salariații cu raporturi contractuale;
f) întocmește conform reglementărilor legale, referate de specialitate care constituie suport la emiterea deciziilor și dispozițiilor interne, precum și proiecte de dispoziții privind încadrarea, modificarea și încetarea raporturilor de serviciu/contractelor individuale de muncă, pentru funcționarii publici și personalul contractual din cadrul Direcției Generale de Asistență Socială și Protecția Copilului a Județului Suceava;
g) întocmește contractele individuale de muncă pentru personalul contractual din cadrul Direcției Generale de Asistență Socială și Protecția Copilului a Județului Suceava;
h) monitorizează aplicarea normelor privind evaluarea performanțelor profesionale individuale ale salariaților, conform prevederilor legale în vigoare, asigurând asistență de specialitate pe întreg procesul de evaluare;
i) comunică Agenției Județene pentru Ocuparea Forței de Muncă Suceava situația posturilor vacante, în condițiile legii;
j) asigură respectarea și îndeplinirea procedurilor de organizare și desfășurare a concursurilor pentru ocuparea posturilor vacante și temporar vacante din cadrul direcției, a concursurilor/examenelor pentru promovarea în funcții și grade profesionale și întocmește documentațiile necesare aferente; 
k) asigură secretariatul comisiilor de concurs pentru ocuparea posturilor vacante și a celor de soluționare a contestațiilor; 
l) asigură monitorizarea și consilierea asupra modului de întocmire a fișelor de post și a rapoartelor/fișelor de evaluare a performanțelor profesionale individuale ale salariaților; 
m) asigură consilierea și implementarea prevederilor legale privind declarațiile de avere și de interese ale angajaților instituției; 
n) primește și gestionează declarațiile de avere și de interese, se ocupă de publicarea acestora pe pagina de internet a direcției  și de transmiterea lor către Agenția Națională de Integritate (ANI); 
o) solicită puncte de vedere din partea ANI, în vederea clarificării anumitor spețe; 
p) întocmește planul de măsuri privind pregătirea profesională a personalului contractual/funcționarilor publici din cadrul Direcției Generale de Asistență Socială și Protecția Copilului a Județului Suceava;
q) întocmește adeverințe pentru funcționarii publici și personalul contractual privind activitatea desfășurată, vechimea în muncă și în specialitate.
r) asigură întocmirea, completarea și păstrarea dosarelor profesionale/personale ale funcționarilor publici și personalului contractual;
s) întocmește anual formularul L153-,,Declarație privind informațiile detaliate de încadrare și salarizare a personalului plătit din fonduri publice” pentru personalul Direcției Generale de Asistență Socială și Protecția Copilului a Județului Suceava și depune formularul, online, pe site-ul e-guvernare.ro, în condițiile legii; 
ș) colaborează cu serviciile de specialitate privind angajarea asistenților maternali după atestare, în condițiile legii;
t) întocmește și transmite chestionarele de cercetare statistică privind personalul; 
ț) colaborează cu serviciile de specialitate privind angajarea asistenților maternali după atestare;
u) colaborează cu serviciile, birourile și compartimentele de specialitate ale instituției și ale Consiliului Județean Suceava; 
v) introduce și actualizează în baza de date a programului de evidență personal și salarizare, nomenclatorul de funcții, studii, date personale ale angajaților, salariile de încadrare şi sporurile aferente conform structurii din organigrama aprobată etc.;
w) asigură elaborarea și revizuirea procedurilor operaționale specifice activităților serviciului.

4.3 Compartimentul registratură și relații cu publicul:
a) asigură legătura permanentă cu  publicul;
b) comunică din oficiu informațiile de interes public;
c) primește corespondența, reclamațiile și sesizările adresate Direcției Generale de Asistență Socială și Protecția Copilului a Județului Suceava de la alte  instituții și de la cetățeni;
d) întocmește și înregistrează delegațiile din unitate;
e) primește, descarcă și ștampilează corespondența primită de la serviciile din cadrul direcției care urmează a fi expediată;
f) urmărește înregistrarea, rezolvarea și expedierea corespondenței repartizată spre soluționare conducerii direcției;
g) asigură repartizarea corespondenței dinspre conducere către toate departamentele direcției, precum și în sens invers;
h) asigură legăturile telefonice prin centrala telefonică a unității;
g) completează borderourile pentru priori-post, plicurile trimise recomandat (prin curierat rapid sau poșta normală), completează adresele pe plicuri, împachetează coletele, înregistrează plicurile trimise;
h) primește și  înregistrează întreaga corespondență a Direcției Generale de Asistență Socială și Protecția Copilului a Județului Suceava;
i) îndrumă cetățeanul  către serviciul de specialitate în  vederea obținerii de informații    detaliate care depășesc competențele structurii  de  asistență;
j) primește solicitările privind informațiile de interes public;
k) se ocupă de relaționarea instituției cu organizațiile, în conformitate cu dispozițiile directorului executiv;
l) răspunde de derularea/contractarea abonamentelor la ziare, reviste, monitoare oficiale și alte publicații necesare Direcției Generale de Asistență Socială și Protecția Copilului a Județului Suceava;
m) îndeplinește orice alte sarcini de domeniu de competență reieșit din actele normative și din dispozițiile directorului executiv;
n) îndeplinește atribuțiile ce revin din prevederile Ordonanței Guvernului nr. 27/2002 privind reglementarea activității de soluționare a petițiilor cu modificările și completările ulterioare;
o) colaborează și cooperează cu autoritățile administrației publice locale în vederea promovării unor interese comune;
p) primește, soluționează, ordonează, păstrează și arhivează corespondența cu instituțiile publice din județ și din țară.

    4.4 Compartimentul delincvență juvenilă, refugiați, repatriați: 
a) întocmește anchete sociale privind situațiile socio-familiale ale copiilor români aflați neînsoțiți pe teritoriul altui stat și face toate demersurile necesare în vederea instituirii măsurilor de protecție specială pentru aceștia;
b) reprezintă și susține interesele copilului care solicită statutul de refugiat și care este neînsoțit de către părinți sau alt reprezentant legal pe parcursul procedurii de acordare a statutului de refugiat;
c) elaborează planul referitor la pregătirea reintegrării sociale a copilului ce urmează a fi repatriat;
d) întocmește planul de acțiune în funcție de nevoile copilului, resursele copilului și ale familiei acestuia, și face analiza riscurilor pe care le implică fiecare alternativă de soluționare a cazului;
e) implementează strategia de lucru prin elaborarea de anchete sociale, realizarea demersurilor corespunzătoare către instituția de ocrotire de pe raza județului în care a fost găsit copilul, supravegherea și monitorizarea situației copilului reîntors în județul Suceava;
f) monitorizează cazurile copiilor depistați în stradă și efectuează analiza rezultatelor;
g) prezintă Comisiei pentru Protecția Copilului Suceava cazurile copiilor care au săvârșit fapte penale, dar care nu răspund penal și pentru care s-a obținut acordul părinților în vederea stabilirii măsurii de „supraveghere specializată” în familie sau plasament într-un serviciu de tip rezidențial specializat; 
h) redactează cererile de chemare în judecată pentru Tribunalul Suceava în vederea stabilirii măsurii de „supraveghere specializată” sau plasament într-un serviciu de tip rezidențial specializat, pentru copilul care a săvârșit o faptă penală, dar care nu răspunde penal, în lipsa acordului părinților; 
i) monitorizează și reevaluează minorii pentru care s-au pronunțat hotărâri judecătorești de „supraveghere specializată” în familie;
j) desfășoară acțiuni de prevenire a delincvenței juvenile;
k) instrumentează cazurile identificate de copii români aflați neînsoțiți pe teritoriul altui stat în vederea repatrierii acestora și a reintegrării lor sociale.
